B4-0375, 0384, 0389, 0399, 0410 και 0416/99

Ψήφισμα σχετικά με τη Βιρμανία

Το Ευρωπαϊκό Κοινοβούλιο,

- έχοντας υπόψη τα προηγούμενα ψηφίσματά για τη Βιρμανία,

Α. εκφράζοντας τη θλίψη του για το θάνατο του Δρ. Michael Aris, συζύγου της κ. Aung San Suu Kyi, στο Ηνωμένο Βασίλειο,

Β. εκφράζοντας την αποδοκιμασία του για την απόφαση της κυβέρνησης της Βιρμανίας να μην χορηγήσει άδεια εισόδου, για ανθρωπιστικούς λόγους, στον σύζυγο της κ. Aung San Suu Kyi ώστε να του επιτραπεί να επισκεφθεί τη σύζυγό του εφόσον ήταν σοβαρά άρρωστος,

Γ. επισημαίνοντας τη δήλωση του Συμβουλίου με την οποία καταδικάζεται αυτή η απάνθρωπη στάση που αποδεικνύει πλήρη αδιαφορία των θεμελιωδών ανθρωπίνων δικαιωμάτων από το Κρατικό Συμβούλιο Ειρήνης και Ανάπτυξης (SPDC),

Δ. αποδοκιμάζοντας το γεγονός ότι δεν επιτρέπεται στα πολιτικά κόμματα να λειτουργήσουν ελεύθερα, και το ότι η Γενική Γραμματέας της Εθνικής Ένωσης για τη Δημοκρατία (NLD) και κάτοχος του Νόμπελ Ειρήνης και του Βραβείου Ζαχάρωφ, κ. Aung San Suu Kyi παραμένει ουσιαστικά σε κατ' οίκον περιορισμό,

Ε. ανησυχώντας σοβαρά για τις συνεχιζόμενες και εξαιρετικά σοβαρές παραβιάσεις των ανθρωπίνων δικαιωμάτων από τις στρατιωτικές αρχές στη Βιρμανία, ιδιαίτερα δε την παραβίαση των ανθρωπιστικών νόμων από τον στρατό της Βιρμανίας στις περιοχές εθνικών μειονοτήτων,

ΣΤ. εκτιμώντας ότι οι μονάδες στρατού και οι τοπικές αρχές του Κρατικού Συμβουλίου Ειρήνης και Ανάπτυξης (SPDC) διέταξαν πρόσφατα την υποχρεωτική μετακίνηση των χωριών που κατοικούνται από KAREN, και τη χρησιμοποίηση των χωρικών σε καταναγκαστικά έργα,

Ζ. καταδικάζοντας τις πρόσφατες συλλήψεις και υποχρεωτικές παραιτήσεις εκατοντάδων εκλεγμένων αντιπροσώπων και μελών της Εθνικής Ένωσης για τη Δημοκρατία (NLD),

Η. εκτιμώντας ότι στις 16 Σεπτεμβρίου 1998, 250 μέλη του Λαϊκού Κοινοβουλίου (54,6% εκ των 485 βουλευτών) ανέθεσαν στην Εθνική Ένωση για τη Δημοκρατία και αντιπροσώπους τεσσάρων κομμάτων να σχηματίσουν την Επιτροπή Αντιπροσώπευσης του Λαϊκού Κοινοβουλίου (CRPP) προκειμένου να ενεργήσουν εξ ονόματος του συνόλου του κοινοβουλίου, στην οποία όμως δεν επετράπη ποτέ να συνεδριάσει,

Θ. τονίζοντας ότι η Aung San Suu Kyi έχει επανειλημμένα απευθύνει έκκληση σε όλα τα δημοκρατικά εκλεγμένα κοινοβούλια ανά τον κόσμο να αναγνωρίσουν την επιτροπή αυτή και να υποστηρίξουν το έργο της,

Ι. εκτιμώντας ότι το Δανικό Κοινοβούλιο και η Βελγική Γερουσία έχουν ήδη παράσχει την υποστήριξή τους στην Επιτροπή Αντιπροσώπευσης του Λαϊκού Κοινοβουλίου,

ΙΑ. επισημαίνοντας ότι η Μικτή Επιτροπή Συνεργασίας ASEAN-ΕΕ δεν έχει συνεδριάσει για περισσότερο από ένα χρόνο λόγω της διαφωνίας που υπάρχει για τη συμμετοχή της Βιρμανίας,

1. εκφράζει τα ειλικρινή του συλλυπητήρια στην κ. Aung San Suu Kyi[semigr ]

2. καταγγέλλει την άρνηση των βιρμανικών αρχών να χορηγήσουν άδεια εισόδου στον Δρ. Michael Aris, ως μια ακόμη απόδειξη της στάσης της Βιρμανικής κυβέρνησης όσον αφορά τα θεμελιώδη ανθρώπινα δικαιώματα[semigr ]

3. καταδικάζει και πάλι τη στρατιωτική δικτατορία στη Βιρμανία και όλες τις παραβιάσεις των ανθρωπίνων δικαιωμάτων από το Κρατικό Συμβούλιο Ειρήνης και Ανάπτυξης (SPDC)[semigr ]

4. καταδικάζει τις συνεχείς παραβιάσεις των ανθρωπίνων δικαιωμάτων σε βάρος εθνοτικών ομάδων στη Βιρμανία, την καταγκαναστική μετακίνηση των χωριών που κατοικούνται από KAREN που γίνεται σήμερα και τη χρήση των χωρικών για καταναγκαστική εργασία[semigr ]

5. καλεί και πάλι την κυβέρνηση της Βιρμανίας να εγγυηθεί τα θεμελιώδη δικαιώματα του βιρμανικού λαού, να απελευθερώσει όλους τους πολιτικούς κρατουμένους και να επιτρέψει την ελεύθερη κυκλοφορία της κ.Aung San Suu Kyi [semigr ]

6. επιβεβαιώνει την άποψή του ότι ο μόνος δρόμος που θα οδηγήσει τη Βιρμανία στην αναγνώρισή της ως μέλους της διεθνούς κοινότητας και στην επίλυση της σοβαρής κρίσης που διέρχεται η χώρα, πρέπει να ξεκινήσει με ουσιαστικό πολιτικό διάλογο μεταξύ των βιρμανικών αρχών, των δημοκρατικών ηγετών της αντιπολίτευσης και των αντιπροσώπων των εθνοτικών μειονοτήτων[semigr ]

7. εκφράζει την αναγνώριση και την υποστήριξή του στην Επιτροπή Αντιπροσώπευσης του Λαϊκού Κοινοβουλίου (CRPP) και παρακινεί τις αντίστοιχες επιτροπές του να αρχίσουν εποικοδομητικό διάλογο με τους εκλεγμένους βουλευτές της Βιρμανίας[semigr ]

8. επαναλαμβάνει την υποστήριξή του προς την απόφαση του Συμβουλίου να μην αποδεχθεί τη συμμετοχή της Βιρμανίας στις συναντήσεις ΕΕ-ASEAN και ASEM έως ότου σημειωθούν σημαντικές βελτιώσεις στον τομέα των ανθρωπίνων δικαιωμάτων και της δημοκρατίας στη Βιρμανία[semigr ]

9. καλεί το Συμβούλιο να εξασφαλίσει την αυστηρή εφαρμογή της τρέχουσας κοινής θέσης της ΚΕΠΠΑ για τη Βιρμανία ιδιαίτερα όσον αφορά την απαγόρευση αδειών εισόδου και, επιπλέον, απευθύνει έκκληση στα κράτη μέλη της ΕΕ να απόσχουν από τη χορήγηση αδειών διέλευσης της χώρας στο προσωπικό του Κρατικού Συμβουλίου Ειρήνης και Ανάπτυξης (SPDC) και των στρατιωτικών[semigr ]

10. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, το ASEAN, την Επιτροπή Αντιπροσώπευσης του Λαϊκού Κοινοβουλίου (CRPP) και την Κυβέρνηση της Βιρμανίας.